Bashkë Fitojmë

Bashkë Fitojmë është një koalicion politik shqiptar i udhëhequr nga Sali Berisha, lideri i fraksionit më të shumtë të Partisë Demokratike të Shqipërisë . Ajo u themelua fillimisht nën emrin Shtëpia e Lirisë.

 Historia 
Pas përjashtimit të Sali Berishës nga Partia Demokratike e Shqipërisë, shumica e anëtarëve të Partisë Demokratike duke përfshirë edhe deputetë të saj do të ishin në anën e Berishës për cështjen e largimit të Lulzim Bashës. Shumica e mbështetësve të Berishës fformuan Koalicionin Shtëpia e Lirisë për të sfiduar Partinë Socialiste dhe Lulzim Bashën në zgjedhjet e pjesshme të marsit 2022. Koalicioni i Berishës në atë kohë përbëhej nga Lëvizja Socialiste për Integrim, e cila më pas ndërroi emër duke u bërë Partia e Lirisë së Shqipërisë, si dhe Partia Demokristiane e Shqipërisë, e cila përfshinte edhe anëtarë të Partisë Demokratike që ishin të pakënaqur me Lulzim Bashën. Në atë kohë, ky i fundit ishte rizgjedhur si kryetar partie pas humbjes së tretë rradhazi në zgjedhje, parlamentare ose vendore. Koalicioni i Berishës do zinte vendin e dytë krahasuar me Partinë Demokratike, për sa u përket votave totale. Megjithatë, kandidati i Berishës do të fitonte në Shkodër. Lulzim Basha do të tërhiqej dhe do t'ia dorëzonte partinë Enkelejd Alibeajt, gjë që do të shkaktonte më shumë përçarje te demokratët.  

Më 15 mars 2023 PDK, PLL, PBDNJ dhe shumë deputetë të Partisë Demokratike të Shqipërisë formuan Koalicionin "Bashkë Fitojmë". Më 15 Prill 2023 Partia Republikane e Shqipërisë, Fryma e Re Demokratike dhe shumë parti të tjera opozitare shpallën se do të garonin më vete për vendet e këshillit, ndërsa do të mbështesnin kandidatët e Berishës për Kryetar Bashkie në zgjedhjet lokale të Shqipërisë 2023 . Ndonëse nga shumica e mediave dhe e kandidatëve, Sali Berisha konsiderohet si kryetar i koalicionit Bashkë Fitojmë, atij nuk iu lejua të regjistrojë emrin e tij si kryetar.

 Partitë anëtare 
Partia Akronimi Kryetari Partia Demokristiane e Shqipërisë PDK Nard Ndoka Partia e Lirisë së Shqipërisë PL Ilir Meta Partia Bashkimi për të Drejtat e Njeriut PBDNJ Vangjel Dule

 Referime